I nat har en større politistyrke og helikopter ledt efter en 70-årig mand fra Bælum.

Det er familien til 70-årige Kaj Christensen, der er bekymret for, om der er sket en ulykke. Han har ikke været i sit hjem i nogle dage. Nordjyllands Politi beder efter nattens eftersøgning, hvor både helikopter og hunde har været igang, nu  lokalbefolkningen om at kigge efter ham. Kaj Christensen er 70 år. 155-160 cm. Spinkel af bygning. Har kort mørkt hår. Han går normalt og er ikke dement. Kaj Christensen bor på en landejendom lidt nord for Bælum by i Rebild kommune. Nordjyllands Politi kan kontaktes på telefonnummer 1-1-4.